ซาราห์ มัลลัลลี

เดม ซาราห์ เอลิซาเบธ มัลลัลลี (; ; เกิด 26 มีนาคม ค.ศ. 1962) เป็นนักบวชแองกลิคันและอดีตพยาบาลชาวอังกฤษ เธอได้ดำรงตำแหน่งเป็นบิชอปแห่งลอนดอนตั้งแต่ ค.ศ. 2018 และเป็นสตรีคนแรกที่ได้รับตำแหน่งนี้ ด้วยตำแหน่งนี้ทำให้เธอดำรงสถานะเป็นขุนนางฝ่ายศาสนจักรด้วย โดยเป็นหนึ่งใน 26 บิชอปแห่งคริสตจักรแห่งอังกฤษที่ได้เข้าร่วมในการประชุมของสภาขุนนางแห่งรัฐสภาสหราชอาณาจักร เมื่อวันที่ 3 ตุลาคม ค.ศ. 2025 ได้มีการประกาศว่ามัลลาลลีจะเข้ารับตำแหน่งเป็นอาร์ชบิชอปแห่งแคนเทอร์เบอรีลำดับที่ 106 ในวันที่ 28 มกราคม ค.ศ. 2026 และเธอจะเป็นสตรีคนแรกที่ดำรงตำแหน่งนี้

ตั้งแต่ ค.ศ. 1999 ถึง 2004 มัลลัลลีเคยดำรงตำแหน่งเป็นหัวหน้าเจ้าหน้าที่พยาบาลแห่งประเทศอังกฤษ (Chief Nursing Officer for England) และเป็นผู้อำนวยการด้านประสบการณ์ผู้ป่วย (patient experience) ระดับชาติของบริการสุขภาพแห่งชาติ (เอ็นเอชเอส) เธอได้รับการบวชเป็นบาทหลวงในคริสตจักรแห่งอังกฤษเมื่อ ค.ศ. 2002 และได้ปฏิบัติศาสนกิจในโบสถ์หลายแห่งในลอนดอน รวมถึงเป็นแคนอนประจำอาสนวิหารซอลส์บรีจนกระทั่ง ค.ศ. 2015 ซึ่งเป็นปีที่เธอได้รับการอภิเษกให้เป็นบิชอปแห่งเครดิตตัน (bishop of Crediton) ซึ่งเป็นปริมุขนายกในมุขมณฑลเอ็กซิเตอร์ (diocese of Exeter)

อ้างอิง

หมวดหมู่:บุคคลที่เกิดในปี พ.ศ. 2505
หมวดหมู่:บุคคลที่ยังมีชีวิตอยู่